Superman: Legacy

Το Superman: Legacy είναι επερχόμενη Αμερικανική υπερηρωική ταινία βασισμένη στον χαρακτήρα των DC Comics Superman. Σε παραγωγή από την DC Studios και διανομή από την Warner Bros. Pictures, θα είναι η πρώτη ταινία του Σύμπαντος της DC (DCU) και reboot της σειράς ταινιών Superman. Σε σκηνοθεσία και σενάριο από τον Τζέιμς Γκαν, θα πρωταγωνιστεί ο Ντέιβιντ Κόρενσγουετ ως Κλαρκ Κεντ / Superman μαζί με τους Ρέιτσελ Μπρόσναχαν, Ιζαμπέλα Μερσέντ, Έντι Γκαθέγκι, Νέιθαν Φίλιον, και Άντονι Κάριγκαν.

Η ανάπτυξη μιας συνέχειας της πρώτης ταινίας του Εκτεταμένου Σύμπαντος της DC (DCEU), Άνθρωπος από Ατσάλι (2013), ξεκίνησε τον Οκτώβριο του 2014, με τον Χένρι Κάβιλ να είναι προγραμματισμένος να επαναλάβει τον ρόλο του ως Superman, αλλά τα σχέδια για την ταινία άλλαξαν μετά την προβληματική παραγωγή του Justice League (2017). Η ταινία ακυρώθηκε μέχρι τον Μάιο του 2020. Ο Γκαν ξεκίνησε την γραφή του σεναρίου μιας νέας ταινίας Superman τον Αύγουστο του 2022 και τον Οκτώβριο έγινε συν-διευθύνων σύμβουλος των DC Studios μαζί με τον Πίτερ Σαφράν, Ο Γκαν αποκάλυψε πως έγραφε το σενάριο μιας νέας ταινίας Superman τον Δεκέμβριο. Ο τίτλος ανακοινώθηκε τον Ιανουάριο του 2023, ο Γκαν επιβεβαιώθηκε ως σκηνοθέτης τον Μάρτιο, και οι Κόρενσγουετ και Μπρόσναχαν επιλέχθηκαν τον Ιούνιο. Η ταινία εμπνέεται συγκεκριμένα από το κόμικ All-Star Superman (2005–2008) από τους Γκραντ Μόρισον και Φρανκ Κουάιτλι. Τα γυρίσματα είναι προγραμματισμένα να ξεκινήσουν τον Ιανουάριο του 2024 στην Ατλάντα.

Το Superman: Legacy είναι προγραμματισμένο να κυκλοφορήσει στις Ηνωμένες Πολιτείες Αμερικής στις 11 Ιουλίου του 2025. Θα είναι μέρος του DCU Κεφάλαιο Ένα: Θεοί και Τέρατα.

Παραπομπές

Εξωτερικοί σύνδεσμοι 

 

Ταινίες του 2025
Αμερικανικές ταινίες δράσης - επιστημονικής φαντασίας
Αμερικανικές ταινίες με υπερήρωες
Ταινίες που επηρεάστηκαν από την απεργία SAG-AFTRA του 2023
Ταινίες σε σκηνοθεσία Τζέιμς Γκαν
Ταινίες γυρισμένες στην Ατλάντα
Reboots ταινιών
Σούπερμαν (ταινίες)
Ταινίες παραγωγής Warner Bros.